फारूख अब्दुल्ला का केंद्र से सवाल, कहा- धार्मिक लकीर खींचकर देश को मत बांटिए
Jammu Kashmir former CM Farooq Abdullah On PM Modi BJP Govt Over Religious Discrimination. नेशनल कॉन्फ्रेंस के प्रमुख और जम्मू-कश्मीर के पूर्व मुख्यमंत्री फारूख अब्दुल्ला ने मोदी सरकार पर निशाना साधा है। अब्दुल्ला ने कहा कि मोदी सरकार को देश को धार्मिक लकीरें खींचकर बांटना बंद कर देना चाहिए
नेशनल कॉन्फ्रेंस के प्रमुख और जम्मू-कश्मीर के पूर्व मुख्यमंत्री फारूख अब्दुल्ला ने केंद्र सरकार पर निशाना साधा है। अब्दुल्ला ने कहा कि सरकार देश को धार्मिक लकीरें खींचकर बांट रही है। इस पर रोक लगनी चाहिए। देश में डर और नफरत की राजनीति नई नहीं है। ये लोग 22-24 करोड़ मुस्लिमों के साथ क्या करेंगे? क्या उन्हें समंदर में फेंक देंगे या उन्हें चीन भेज देंगे?
अब्दुल्ला ने कहा कि गांधीजी राम राज्य की बात करते थे, इसका मतलब था- एक ऐसा कल्याणकारी राज्य जहां सभी लोगों को बराबर मौके मिलेंगे और किसी के खिलाफ कोई भेदभाव नहीं होगा। हम सभी को गांधीजी के आदर्शों पर चलना चाहिए। समुदायों को एक-दूसरे के खिलाफ खड़ा नहीं किया जाना चाहिए। अब्दुल्ला ने शनिवार को एक दर्जन से ज्यादा पार्टियों के साथ अपने घर पर बैठक की थी। ये बातें उन्होंने इसी मीटिंग में कहीं।
चुनाव आयोग से मिलकर J&K में समय से पहले चुनाव करवाने की मांग करेंगे
मीटिंग के बाद अब्दुल्ला ने कहा कि आज जम्मू चैम्बर ऑफ कॉमर्स ने प्रॉपर्टी टैक्स के खिलाफ बंद बुलाया था, प्रदेश में युवाओं पर लाठीचार्ज हो रहा है। ये दिखाता है कि जम्मू-कश्मीर में हालात अच्छे नहीं हैं। जम्मू-कश्मीर का पूर्ण राज्य का दर्जा हटाकर उन्हें दो केंद्र-शासित प्रदेश बनाना पूरे देश के लिए त्रासदी है। जम्मू-कश्मीर देश का अभिन्न अंग है। हम इस देश के हैं, तो हमारे साथ ऐसा क्यों किया जा रहा है? हम एंटी-नेशनल नहीं हैं।
उन्होंने कहा कि हम इलेक्शन कमीशन से मिलने के लिए दिल्ली जाएंगे। हम उनसे मांग करेंगे कि यहां चुनाव तय समय से पहले कराए जाएं और जम्मू-कश्मीर को पूर्ण राज्य का दर्जा वापस दिलवाने में उनकी मदद मांगेंगे। हम राष्ट्रीय विपक्षी पार्टियों के नेताओं से भी मिलेंगे।
ये खबरें भी पढ़ें...
स्टालिन के जन्मदिन पर बनी 2024 की रणनीति:खड़गे-अब्दुल्ला बोले- मिलकर चुनाव लड़ें, PM बाद में तय कर लेंगे
तमिलनाडु के मुख्यमंत्री और DMK अध्यक्ष एमके स्टालिन के 70वें जन्मदिन पर बुधवार को चेन्नई में हुए समारोह में विपक्ष के नेता एकजुट हुए। समारोह में कांग्रेस अध्यक्ष मल्लिकार्जुन खड़गे ने कहा- मैंने यह कभी नहीं कहा कि कौन प्रधानमंत्री बनेगा या कौन नेतृत्व करेगा, मैं तो यही चाहता हूं कि हमें साथ मिलकर लड़ना चाहिए। जम्मू-कश्मीर के पूर्व CM फारूक अब्दुल्ला ने खड़गे की बात का समर्थन करते हुए कहा कि हमें मिलकर चुनाव लड़ना चाहिए। यह बाद में तय कर लेंगे कि प्रधानमंत्री कौन बनेगा। पूरी खबर यहां पढ़ें...
फारूक अब्दुल्ला का बड़ा बयान:बोले- राम सबके हैं, केवल हिंदुओं के नहीं; कोई भी मजहब बुरा नहीं, इंसान भ्रष्ट होता है
जम्मू और कश्मीर के पूर्व मुख्यमंत्री और नेशनल कॉन्फ्रेंस के अध्यक्ष फारूक अब्दुल्ला ने भगवान राम को लेकर बड़ा बयान दिया है। उन्होंने कहा कि भगवान राम सबके हैं, केवल हिंदू धर्म के लोगों के लिए नहीं हैं। कोई भी मजहब बुरा नहीं होता। इंसान भ्रष्ट होता है। पूरी खबर यहां पढ़ें...